анекдоти за Клюкари
Един италианец се заселил в малко българско градче. Местната клюкарка леля Бона попитала кмета:
- А, бе, Пешо, тоя чужденец що дири по нашия край?
Оня решил да си направи майтап:
- Само на теб, ще кажа, Боне! Това е един велик ясновидец и е дошъл тук, за да прави предсказания на спокойствие!
Оная се заинтригувала и попитала:
- А къде точно живее?
Градоначалникът отвърнал:
- В оная, отдалечената къща, точно след стария мост!
И така нашата героиня решила да наблюдава тайно новия жител на градчето. Отишла при стария мост и се скрила отдолу. По някое време, от напрежение ли, от що ли - яко я напънало по голяма нужда! Не могла да устиска и клекнала край коритото на реката.
Точно в това време, по моста минал италианецът. Той си тананикал весело:
- Бона сера, синьорина, бона сера...
Клюкарката ахнала от удивление:
- Брей, тоя вярно е велик ясновидец! Не стига, че от раз ми позна името, ами и отгатна какво точно правя в момента!